Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 102/13/8803	Košice II, 18.3.2014
EEČ : 2-64-223-2014

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1, odsek 2 písmeno ab Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 9.2.2013, spisová značka 2 Pv 102/13/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

V trestnej veci vedenej proti obvinenému XXXXX za prečin nebezpečného vyhrážania podľa § 360 ods. 1, ods. 2 písm. a), b) Trestného zákona, na tom skutkovom základe, že

- v Košiciach, v byte na ul. XXXXX, dňa 8.2.2013 v čase okolo 20.45 hod., sa v stave pod vplyvom alkoholu vyhrážal svojej manželke XXXXX takým spôsobom, že v ruke držal kuchynský nôž namierený čepeľou na menovanú a pritom opakovane kričal „vypadni, lebo aj teba zabijem“, čím takto svojím konaním u nej vzbudil dôvodnú obavu, že svoje vyhrážky uskutoční.

Uznesením prokurátora Okresnej prokuratúry XXXXX zo dňa 9.2.2013, spisová značka 2 Pv 102/13/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením povereného príslušníka  Obvodného oddelenia PZ XXXXX – XXXXX zo d¨ľa 9.2.2013 bolo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku  vznesené obvinenie XXXXX za prečin nebezpečného vyhrážania podľa § 360 ods. 1, ods. 2 písm. a), b) Trestného zákona, ktorého sa dopustil na tom skutkovom základe, že

- v Košiciach, v byte na ul. XXXXX, d¨ľa 8.2.2013 v čase okolo 20.45 hod., sa v stave pod vplyvom alkoholu vyhrážal svojej manželke XXXXX takým spôsobom, že v ruke držal kuchynský nôž namierený čepeľou na menovanú a pritom opakovane kričal „vypadni, lebo aj teba zabijem“, čím takto svojím konaním u nej vzbudil dôvodnú obavu, že svoje vyhrážky uskutoční.

XXXXX prokuratúry XXXXX uznesením pod sp. zn. 2 Pv 102/13 - 6 zo d¨ľa 9.2.2013, podľa § 216 ods. 1 písm. a), b), c) Trestného poriadku podmienečne zastavila trestné stíhanie vedené proti obvinenému XXXXX za prečin nebezpečného vyhrážania podľa § 360 ods. 1, ods. 2 písm. a), b) Trestného zákona, s určením skúšobnej doby v trvaní 12 mesiacov podľa § 216 ods. 2 Trestného poriadku, ktorá začala plynúť právoplatnosťou predmetného rozhodnutia, t. j d¨ľa 20.2.2013 a uplynula d¨ľa 20.2.2014.  Podľa § 216 ods. 4 Trestného Poriadku bolo obvinenému XXXXX zárove¨ľ uložené, aby v určenej skúšobnej dobe dodržiaval primerané obmedzenie spočívajúce v zákaze požívania alkoholických nápojov a iných návykových látok podľa § 51 ods. 3 písm. b) Trestného zákona.

	Obvinený XXXXX počas určenej skúšobnej doby podmienečného zastavenia trestného stíhania, ako to vyplýva zo správy Okresného úradu v Košiciach a odpisu  registra trestov, viedol riadny život, nedopustil sa ďalšej trestnej činnosti, ani priestupku. 

Za účelom zistenia, či obvinený v priebehu skúšobnej doby podmienečného zastavenia trestného stíhania dodržiaval vyššie uvedené primerané obmedzenie podľa § 51 ods. 3 písm. b) Trestného zákona, ktoré mu bolo uložené, bola  od Okresného riaditeľstva PZ v Košiciach, Odboru poriadkov polície, XXXXX vyžiadaná evidenčná karta vodiča, z ktorej je zrejmé, že obvinený XXXXX nemá žiadne záznamy o priestupkoch a trestných činoch v cestnej premávke.
	
Vzhľadom na vyššie uvedené skutočnosti považujem toto rozhodnutie za dôvodné a v súlade so zákonom.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stela Vasiľová
prokurátorka